laion/Wikipedia-Exotic huggingface dataset:
נתניאל פיליפס

נתניאל הארי פיליפס (באנגלית: Nathaniel Harry Phillips; נולד ב-21 במרץ 1997 בבולטון שבאנגליה) הוא כדורגלן אנגלי המשחק בעמדת הבלם בקבוצת קרדיף סיטי. פיליפס גדל במחלקת הנוער של בולטון וונדררס, ובשנת 2016 הצטרף למחלקת הנוער של ליברפול. בקיץ 2018 החל פיליפס להתאמן עם סגל הקבוצה הבוגרת של המועדון, והפך לחלק מהסגל של המאמן יורגן קלופ, אך המשיך לשחק גם בקבוצת המילואים. ב-7 באוגוסט 2019 הושאל פיליפס לשטוטגרט מהבונדסליגה השנייה למשך עונה אחת, עונת 2019/2020. הוא ערך את הופעת הבכורה שלו במועדון כשנכנס כמחליף במסגרת הסיבוב הראשון של הגביע הגרמני נגד הנזה רוסטוק מהליגה השלישית. ב-17 באוגוסט הוא ערך את הופעת הבכורה שלו בבונדסליגה השנייה, במשחק נגד זנקט פאולי. ב-27 בדצמבר הודיעה ליברפול כי פיליפס יחזור מההשאלה ב-1 בינואר 2020 בשל פציעות רבות של שחקני הגנה בקבוצה. 12 ימים לאחר מכן, לאחר שב-5 בינואר 2020 הוא ערך את הופעת הבכורה שלו בליברפול במשחק נגד אברטון במסגרת הסיבוב השלישי של גביע הפוטבול ליג, הוא הושאל בחזרה לשטוטגרט עד לסוף עונת 2019/2020. בסך הכל הוא ערך 19 הופעות ליגה במדי שטוטגרט, ועזר למועדון להעפיל בחזרה לבונדסליגה. ב-31 באוקטובר 2020 ערך פיליפס את הופעת הבכורה שלו בפרמייר ליג, כשפתח בהרכב בניצחון 1–2 על וסטהאם יונייטד. ב-10 במרץ 2021 הוא ערך את הופעת הבכורה שלו בליגת האלופות, בניצחון 0–2 על ר.ב. לייפציג במסגרת שלב רבע הגמר לעונת 2020/2021, במשחק בו זכה גם בתואר מצטיין המשחק. ב-19 במאי הבקיע את שער הבכורה שלו במועדון, בניצחון 0–3 על ברנלי במסגרת המחזור ה-37 בליגה. בעונתו הראשונה בקבוצה הבוגרת של המועדון ערך פיליפס 17 הופעות ליגה והבקיע שער אחד. ב-31 בינואר 2022 הושאל לבורנמות' עד לסוף העונה. ב-31 באוגוסט 2023 הושאל לסלטיק עד לינואר 2024. ב-30 בינואר 2024 הושאל לקרדיף סיטי עד לסוף העונה. ליברפול מגן הקהילה: 2022 מדיה וקבצים בנושא נתניאל פיליפס בוויקישיתוף נתניאל פיליפס, באתר Transfermarkt נתניאל פיליפס, באתר Soccerway נתניאל פיליפס, באתר BDFutbol נתניאל פיליפס, באתר WorldFootball.net נתניאל פיליפס, באתר FootballDatabase.eu How Liverpool youngster came back from the brink to seal dream move to Reds באתר Liverpool Echo, ‏ 12 במרץ 2017 (באנגלית) Done Deal: Bolton Wanderers Youngster Nat Phillips Joins Liverpool באתר The Lion Of Vienna Suite, ‏ 10 באוגוסט 2016 (באנגלית) Liverpool's 'hidden' pre-season star, and how he could save Jurgen Klopp millions in the transfer market באתר דיילי מירור, 4 באוגוסט 2018 (באנגלית) Nathaniel Phillips signs new Liverpool contract and joins Stuttgart on loan באתר הרשמי של ליברפול, 7 באוגוסט 2019 (באנגלית) VfB sign Liverpool defender Phillips באתר הרשמי של שטוטגרט, 7 באוגוסט 2019 (באנגלית) Hansa Rostock – VfB Stuttgart 0:1 (DFB-Pokal 2019/2020, 1. Round) באתר World Football, ‏ 12 באוגוסט 2019 (באנגלית) VfB Stuttgart – FC St. Pauli 2:1 באתר הרשמי של פדרציית הכדורגל הגרמנית, 17 באוגוסט 2019 (באנגלית) Nat Phillips returns from Stuttgart loan באתר הרשמי של ליברפול, 27 בדצמבר 2019 (באנגלית) Nathaniel Phillips returns to Stuttgart on loan באתר הרשמי של ליברפול, 13 בינואר 2020 (באנגלית) Liverpool go top after Jota winner באתר BBC, ‏ 31 באוקטובר 2020 (באנגלית) Nathaniel Phillips: Liverpool defender swims after being thrown in Premier League deep end באתר BBC, ‏ 31 באוקטובר 2020 (באנגלית) Liverpool cruise into quarters as Sadio Mané and Salah cut down Leipzig again באתר הגרדיאן, 10 במרץ 2021 (באנגלית)
נאנדור מדראשי-בק

הברון ממדראש, נאנדור מדראשי-בק (במקור עד 1906 בק, בהונגרית: Madarassy-Beck Nándor; מדראש, 8 באוגוסט 1839 – בודפשט, 16 בפברואר 1909) היה בנקאי, כלכלן יהודי-הונגרי, אביו של דיולה מדראשי-בק, אחיו של מיקשה מדראשי-בק, ושל הוגו בק ממדראש שהיה משפטן ועורך דין, נשיא מועצת הקורייה (בית המשפט העליון של הונגריה), דודו של מרצל מדראשי-בק וסבו של ז'וז'ה מדראשי. נאנדור בק נולד במשפחה יהודית כבנם של בנם של דוד בק ושל שרה (לוטי) ברגר. הוא רכש את כישוריו הבנקאיים בווינה. בסיום לימודיו, עבד בסניף הבנק Credit-Anstalt für Gewerbe und Handel. בשנת 1867 הפך לפקיד הראשי בבנק האנגלו-הונגרי שנוסד באותה עת. בשנת 1869 הצטרף לבנק האשראי למשכנתאות ההונגרי (Magyar Jelzálog Hitelbank) שהוקם באותה תקופה. בשנת 1871 נבחר על ידי דירקטוריון הבנק פה אחד כמנכ"ל הבנק. בתקופתו כמנכ"ל הוא הרחיב את מתן המשכנתאות לכל שטח המדינה. בשנים 1899–1907 היה נשיא הבנק שלו, כמו גם של "הבנק החקלאי", של "בנק הקצבאות". ושל "בנק ההתיישבות והפרצלציה" (Magyar Telepítő és Parcellázó Rt). הוא היה חבר בדירקטוריונים של חברת החשמל ההונגרית, "איגוד הכספים של בודפשט" וב"בנק המשכנתאות הלאומי הקרואטי-סלבוני". מאמריו הופיעו בעילום שם בכתבי עת ובמגזינים שונים. בשנת 1893, פרנץ יוזף הראשון, קיסר אוסטריה העניק לו עיטור גבוה. הוא הכיר בשירותיו המצוינים בתחום הכלכלה הציבורית על ידי הענקת מסדר כתר הברזל דרג 3. שנתיים לאחר מכן, כהכרה בפעילותו למען החקלאות הקפיטליסטית, הוא קיבל תואר אצולה הונגרי בהוספת השם מדראשי. בשנת 1902 מונה ליועץ חצר המלוכה ובשנת 1906, כהוקרה על פועלו הרב בתחום הכלכלה, הוענק לו תואר הברון ההונגרי. קברו נמצא בבית הקברות היהודי ברחוב שלגוטאריאני. אשתו הייתה לאורה שיין (1852–1911), נישאו ב-26 במאי 1872. ילדיהם: דיולה מדראשי-בק (1873–1939) בנקאי, עורך דין אדן בק (1874–?) אילונה מדראשי-בק (1880–?) ציירת מסדר כתר הברזל דרג 3 (1893) יועץ חצר מלכותי (1902) נתוניו במאגר מוזיאון הספרותי פטפי Gudenus János József: A magyarországi főnemesség XX. századi genealógiája I–V., Natura–Tellér Kft.–Heraldika, Budapest, 1990–1999 (הגנאלוגיה של האצולה הבכירה בהונגריה) Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת אגנש קניירש) לקסיקון יהודי הונגרי. 1929. עורך פטר אויווארי. נאנדור מדראשי-בק "Halotti bejegyzése a Budapest V. kerületi polgári halotti akv. 109/1909. folyószáma alatt". "Gyászjelentése (1909)". Igazgatóvá választás (1871. december 16.) Ellenőr, 3. évfolyam, 427. szám "Bankigazgatók kitüntetése". Pesti Hírlap. 1893-11-08. p. 6. Nemesség madarasi előnévvel (1896. január 4.) Budapesti Közlöny, 30. évfolyam, 3. szám "Beck Nándor kitüntetése". Magyar Nemzet. 1902-06-25. p. 3. "Madarassy-Beck báró". Budapesti Hírlap. 1906-04-12. p. 12. "Madarassy-Beck Nándorné gyászjelentése (1911)".
Love for Sale (שיר)

"Love for Sale" (בעברית: "אהבה למכירה") הוא שיר שהולחן ונכתב על ידי קול פורטר ובוצע לראשונה על ידי קתרין קרופורד במחזמר The New Yorkers שהוצג בברודוויי ב-8 בדצמבר 1930 ונסגר במאי 1931, לאחר 168 הופעות. השיר נכתב מנקודת מבטה של יצאנית המציעה "אהבה למכירה". מקהלת השיר, כמו רבים בספר השירים האמריקאי הגדול, כתובה בצורת A–A–B–A. עם זאת, במקום 32 תיבות, יש לו 64 תיבות. הסגירה שלו כוללת 8 תיבות, אך זו מושמטת לעיתים קרובות כאשר היא מבוצעת. המנגינה, בדומה לרבות משל פורטר, בעלת קצב אחיד. השיר כתוב בסולמות שמשתנים לאורכו. כשיצא השיר בשנת 1930, הוא כונה בעיתונים כ"שיר בעל טעם רע"'; תחנות רדיו נמנעו משידורו. בשל התלונות וחוסר האהדה כלפי "Love for Sale", העביר הציג פורטר את השיר במחזמרים שהוצגו במועדון הכותנה בהארלם, שם ביצעה אותו הזמרת האפרו-אמריקאית, אליזבת ולץ', במקום הזמרת קתרין קרופורד. בשנת 1931 הקליטה אותו ליבי הולמן; גרסתה זכתה להצלחה. תזמורתו של ג'ק טיגרדן הקליטה את השיר בפברואר 1940, בביצוע ראשי של קיטי קלן. בילי הולידיי הקליטה גרסה של השיר בשנת 1952. אלה פיצג'רלד הקליטה את השיר עבור אלבומה, Ella Fitzgerald Sings the Cole Porter Song Book, מ-1956. טוני בנט הקליט גרסה של השיר עבור אלבומו, The Beat of My Heart, מ-1957. מיילס דייוויס הקליט גרסה של השיר בשנת 1958, כחלק מ-1958 Miles. השיר נכלל כרצועת בונוס ממהדורתו המחודשת של, Kind of Blue. בוני אם הקליטה גרסה קצרה של השיר באלבומה, Love for Sale. אסטרוד ז'ילברטו הקליטה את השיר כחלק מאלבומה, That Girl from Ipanema. אלביס קוסטלו הקליט גרסה אינסטרומנטלית של השיר. סיל הקליט את השיר בשנת 2017 עבור אלבומו, Standards. טוני בנט וליידי גאגא הקליטו את השיר בשנת 2021 עבור אלבומם המשותף בעל אותו השם. מידע על היצירה "Love for Sale" באתר מיוזיק בריינז מידע על הקומפוזיציה "Love for Sale" באתר AllMusic גרסאות נוספות ל"Love for Sale" באתר SecondHandSongs Songfacts, Love For Sale by Cole Porter - Songfacts, www.songfacts.com (באנגלית) Cole Porter – Love For Sale, נבדק ב-2021-09-18 Jazz Standards Songs and Instrumentals (Love for Sale), www.jazzstandards.com Schwartz, Charles (1979). Cole Porter. Da Capo Press. ISBN 0-306-80097-7, pp. 115–116 Gioia, Ted (2012). The Jazz Standards: A Guide to the Repertoire. Oxford University Press. pp. 240–241. ISBN 978-0-19-993739-4. David Yaffe, Fascinating rhythm : reading jazz in American writing, Princeton, N.J. : Princeton University Press, 2006, ISBN 978-0-691-12357-8 Joel Whitburn, Joel Whitburn's Pop memories, 1890-1954 : the history of American popular music : compiled from America's popular music charts 1890-1954, Menomonee Falls, Wis. : Record Research, 1986, ISBN 978-0-89820-083-6 Brian Rust, Jazz and Ragtime Records, 1897-1942: L-Z, Mainspring Press, 2002, ISBN 978-0-9671819-2-9. (באנגלית) Billie Holiday - Love For Sale, נבדק ב-2021-09-18 Astrud Gilberto - That Girl From Ipanema, Discogs (באנגלית) Love For Sale by Tony Bennett & Lady Gaga (באנגלית אמריקאית), נבדק ב-2021-09-18
שארל דה קטלארה

שָׁארְל דה קֵטְלַארֶה (בהולנדית: Charles De Ketelaere; נולד ב-10 במרץ 2001 בברוז' שבבלגיה) הוא כדורגלן בלגי המשחק בעמדות הקשר והחלוץ בקבוצת אטאלנטה ובנבחרת בלגיה. דה קטלארה גדל במחלקת הנוער של קלאב ברוז' מליגת העל הבלגית. ב-25 בספטמבר 2019 ערך את הופעת הבכורה שלו במועדון, במשחק במסגרת הגביע הבלגי. ב-22 באוקטובר ערך את הופעת הבכורה שלו בליגת האלופות, בהפסד 0–5 לפריז סן-ז'רמן במסגרת שלב הבתים לעונת 2019/2020. ב-7 בדצמבר ערך את הופעת הבכורה שלו בליגה, בניצחון 1–2 על סינט טרוידן במסגרת המחזור ה-18 בליגה. ב-5 בפברואר 2020 הבקיע את שער הבכורה שלו במועדון, בניצחון 1–2 על זולטה ורכם במסגרת חצי גמר הגביע הבלגי. ב-1 במרץ הבקיע את שער הבכורה שלו בליגה, בניצחון 1–2 על ראסינג גנק במסגרת המחזור ה-28 בליגה. בעונתו הראשונה בקבוצה הבוגרת ערך דה קטלארה 13 הופעות ליגה, והבקיע שער אחד. בעונה זו זכתה קלאב ברוז' באליפות בלגיה. ב-20 באוקטובר 2020 הבקיע דה קטלארה את שער הבכורה שלו בליגת האלופות, השער המכריע בניצחון 1–2 על זניט סנקט פטרבורג במסגרת שלב הבתים לעונת 2020/2021. בעונה זו הפך דה קטלארה לשחקן מפתח במועדון, וערך 38 הופעות ליגה, בהן הבקיע ארבעה שערים. גם בעונה זו זכתה קלאב ברוז' באליפות בלגיה. ב-2 באוגוסט 2022 חתם לחמש שנים במילאן מהסרייה א'. ב-13 באוגוסט ערך הופעת בכורה בקבוצה, בניצחון 2–4 על אודינזה. את עונתו הראשונה בקבוצה סיים ללא שערים ועם בישול אחד ב32 הופעות ליגה. ב-16 באוגוסט 2023 הושאל לאטאלנטה לעונה אחת עם אופצייה לרכישה. ב-11 בנובמבר 2020 ערך דה קטלארה את הופעת הבכורה שלו בנבחרת בלגיה, כשנכנס כמחליף בניצחון 1–2 על נבחרת שווייץ במשחק ידידות. נכלל בסגל נבחרת בלגיה לטורניר מונדיאל 2022. נכלל בסגל נבחרת בלגיה לטורניר יורו 2024. קלאב ברוז' אליפות בלגיה (3): 2019/2020, 2020/2021, 2021/2022 הסופר קאפ הבלגי: 2021, 2022 אטאלנטה הליגה האירופית: 2023/2024 מדיה וקבצים בנושא שארל דה קטלארה בוויקישיתוף שארל דה קטלארה, ברשת החברתית אינסטגרם שארל דה קטלארה, באתר Transfermarkt שארל דה קטלארה, באתר Soccerway שארל דה קטלארה, באתר BDFutbol שארל דה קטלארה, באתר WorldFootball.net שארל דה קטלארה, באתר National Football Teams שארל דה קטלארה, באתר FootballDatabase.eu שארל דה קטלארה, באתר ESPN מיכאל יוכין‏, המלך שארל: האם שארל דה קטלארה הוא כוכב העל הבלגי הבא?, באתר וואלה, 7 באוקטובר 2021 Club staat in de bekerfinale met dank aan gouden invaller De Ketelaere באתר Sporza, ‏ 5 בפברואר 2020 (בהולנדית) Club Brugge stun wasteful Zenit with late winner באתר ESPN, ‏ 20 באוקטובר 2020 (באנגלית) Charles De Ketelaere joins AC Milan: official statement, AC Milan (באנגלית) Belgium 2-1 Switzerland באתר BBC, ‏ 11 בנובמבר 2020 (באנגלית) Roberto Martinez selects 26 devils for the World Cup באתר הרשמי של התאחדות הכדורגל הבלגית המלכותית, 10 בנובמבר 2022 (באנגלית) 25 Devils go to EURO 2024 באתר הרשמי של התאחדות הכדורגל הבלגית המלכותית, 28 במאי 2024 (באנגלית)
מרצל מדראשי-בק

הברון ממדראש מרצל מדראשי-בק (במקור בק עד 1911, בהונגרית: Madarassy-Beck Marcell; בודפשט, 11 בפברואר 1873 – מחנה הריכוז מאוטהאוזן, 19 בינואר 1945) היה בנקאי יהודי-הונגרי, עורך דין, חבר האספה הלאומית של הונגריה. דודו הוא נאנדור מדראשי-בק. מרצל בק נולד במשפחה יהודית כבנם הבכור של מיקשה מדראשי-בק (1838–1924) בנקאי, כלכלן ושל מלווין נטר (1852–1932). הוא למד באוניברסיטת בודפשט (כיום שמה אוניברסיטת אטווש לוראנד) ובאוניברסיטת ברלין. מרצל קיבל את הדוקטורט שלו במשפטים בשנת 1894 ולאחר מכן עבר את בחינות לשכת עורכי הדין בשנת 1900. משנת 1897 עבד ב"בנק הדיסקונט והמרת המטבע ההונגרי" (Magyar Leszámítoló és Pénzváltó Bank), שם עבד במשך 47 שנים. שמו מזוהה עם ארגון מחלקת המשכנתאות, ששימש כראשה הראשון. המחלקה החדשה הייתה נחוצה מכיוון שלבנק הייתה הזכות הבלעדית להפעיל את המחסנים הציבוריים בבירה ולספק הלוואות למשכנתא לכיסוי הסחורה המאוחסנת. בשנת 1901, כמועמד המפלגה הליברלית, נבחר כחבר פרלמנט במחוז נאסוד. הוא התפטר בינואר 1903 בשל ניגוד עניינים. בשנת 1903 הפך לחבר בדירקטוריון הבנק, ובשנת 1914 מונה למנכ"ל המוסד הפיננסי. בשנת 1912, הבנק יצר דרכו מערכת יחסים כלכלית הדוקה עם משפחת רוטשילד והפך לחבר בקונסורציום בנקים. מתחילת המאה ה-20 מילא מרצל בק תפקיד חשוב בבניית האינטרסים הפיננסיים והתאגידיים של הבנק. תחומי העניין שלו כללו חברות מזון, טחנות קמח, סחר בדגנים, נייר ותעשייה קלה. משנת 1924 עד 19 במרץ 1944, עד לכיבוש הגרמני של הונגריה (מבצע מרגרטה), עבד כנשיא "בנק הדיסקונט והמרת המטבע ההונגרי". הוא היה היועץ הראשי של הבנק הלאומי ההונגרי במשך עשרות שנים והיה שותף פעיל בניהול החיים הפיננסיים והכלכליים במדינה. הוא היה חבר בדירקטוריון של חברת פסטר לויד. בשנת 1944 נלקח על ידי הגסטפו. תחילה נשלח למחנה המעצר המרכזי בקישטרצ'ה ולאחר מכן למחנה הריכוז מאוטהאוזן, שם מת ב-19 בינואר בשנה שלאחר מכן. רעייתו הייתה יולאן וייס (1882–1935), בתם של ברטולד וייס, תעשיין, ושל הרמינה בלאו. הם נישאו ב-7 במרץ 1903 בבודפשט. בתם: מריה, קרולינה, אילונה מדראשי-בק (?–1904). נתוניו במאגר מוזיאון הספרותי פטפי Gudenus János József: A magyarországi főnemesség XX. századi genealógiája I–V., Natura–Tellér Kft.–Heraldika, Budapest, 1990–1999 (הגנאלוגיה של האצולה הבכירה בהונגריה) Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת אגנש קניירש) לקסיקון יהודי הונגרי. 1929. עורך פטר אויווארי. מרצל מדראשי-בק מרצל מדראשי-בק (2020) OTPédia Marcel alakban is. "Születési bejegyzése a pesti neológ izraelita hitközség születési akv. 227/1873. folyószáma alatt". "Halotti bejegyzése a Budapest V. kerületi polgári halotti akv. 2/1947. folyószáma alatt". Az elhalálozás bíróilag lett megállapítva (Budapesti Központi Járásbíróság Pk. I. 583.587/1946-5. sz.) "Gyászjelentése (1945)". "Dr. Beck Marcelt jelölték képviselőnek". פשטי נפלו (עיתון). 1901-09-22. p. 4. "Beck Marcel mandátuma". פשטי נפלו (עיתון). 1903-01-17. p. 9. "Báró Madarassy-Beck Marcel lett a Leszámítoló Bank elnöke". אשט (עיתון). 1924-03-28. p. 12. "Báró Madarassy-Beck Marcell influenzában meghalt Párizsban". Esti Kurír. 1935-02-27. p. 13. "Madarassy-Beck Marcelné Weiss Jolán gyászjelentése (1935)". "Házasságkötési bejegyzése a Budapest VI. kerületi polgári házassági akv. 190/1903. folyószáma alatt".
אלכסיי פחוב

אלכסיי יורייביץ' פחוב (רוסית: Алексей Юрьевич Пехов; נולד ב-30 במרץ 1978) הוא סופר רוסי מסוגת הפנטזיה ומדע בדיוני. הוא זכה במספר פרסים בתחום, ספריו תורגמו לאנגלית, גרמנית, צרפתית, ספרדית ושפות אחרות. פחוב חבר באגודת הסופרים הרוסים (רו') ובאגודת סופרי מדע בדיוני ופנטזיה של אמריקה (אנ'). בשנת 2015 קיבל פרס "סופר פנטזיה ומדע בדיוני של השנה" כסופר שמכר הכי הרבה ספרים בשנת 2014[דרוש מקור]. פחוב נולד ב-1978 במוסקבה. אחרי סיום בית ספר הוא למד רפואת שיניים במכון ע"ש סמשקו (רו'). כבר בבית הספר הוא התחיל לכתוב סיפורי פנטזיה. משנת 2001 פחוב סופר מקצועני. פחוב נשוי. אשתו ילנה ביצ'קובה גם סופרת. חלק מהספרים נכתבו בשיתוף פעולה בין בני הזוג. טרילוגיה כרוניקות של סיאלה (Chronicles of Siala) כורע בין הצללים (Shadow Prowler), 2002 ג'נגה עם הצללים (Shadow Chaser), 2002 סופה של צללים (Shadow Blizzard), 2003 הדיבר האחרון, 2003, בשיתוף עם אנדריי יגורוב בסימן מנטיקורה (UNDER THE SIGN OF THE MANTIKOR), 2004 טטרלוגיה רוח וניצוצות (Wind and Sparks) מחפשי הרוח (Chasers of the Wind), 2005 ענן הרוח, 2006 קוצר הרוח, 2008 ניצוץ ורוח, 2008 טטרלוגיה קינדרט (Kindrat), ביחד עם ילנה ביצ'קובה ונטליה טורצ'נינובה קינדרט. האחים בדם, 2005 מכשף שבט המוות, 2007 מייסד, 2009 אלים חדשים, 2010 חקיין (Mockingbird, Пересмешник), 2009 טטרלוגיה השומר (Guardian) השומר, 2010 אוטו דה פה, 2011 מדורות הזהב, 2012 קרן הארורים, 2014 הסדרה ספלקאסטרים (Spellcasters), ביחד עם ילנה ביצ'קובה ונטליה טורצ'נינובה ספלקאסטרים, 2011 מלכודת לרוח, 2014 סדרה הלהבה הכחולה לטוס (Letos), 2014 להבה כחולה, 2015 טלוריס, 2019 האש הלבנה, 2020 טווי החושך, 2021 הסדרה אדון החלומות, ביחד עם ילנה ביצ'קובה ונטליה טורצ'נינובה אדון החלומות, 2014 יוצר סיוטים, 2015 ארינרים של היפנוס, 2017 הסדרה המתבונן (Созерцатель) המתבונן, 2016 צל של אינגניום, 2018 פרס "חרב ללא שם" (רו') בשנת 2002 על הרומן "כורע בין הצללים" פרס "קדוקאוס כסוף" (מקום שני) בפסטיבל בינלאומי "גשר הכוכבים" (רו') בשנת 2003 על הסדרה "כרוניקות של סיאלה" פרס "ספר השנה" ופרס "פנזיה רוסית הטובה ביותר 2004" של המגזין "עולם המדע הבדיוני" (רו') בשנת 2004 על הספר "בסימן מנטיקורה" "קדוקאוס כסוף" בשנת 2006 על הסדרה "רוח וניצוצות" פרס "הנודד" (רו') לשנת 2006 בקטגוריה "פנטזיה אורבנית" על הספר "קינדרט. האחים בדם" פרס "פנזיה רוסית הטובה ביותר 2009" של המגזין "עולם המדע הבדיוני" על הרומן "החקיין" פרס "פנזיה רוסית הטובה ביותר 2010" של המגזין "עולם המדע הבדיוני" על הספר "השומר". הספר גם היה מועמד לפרס "הנודד". מדליה ע"ש אנטון צ'כוב של אגודת הסופרים הרוסים (רו') על התרומה לתרבות הרוסית לשנת 2010 ב-2011 ספרו הראשון בסדרת "כרוניקות של סיאלה" - "Shadow Prowler" היה מועמד לפרס The David Gemmell Legend Award for Fantasy — 2011" (DGLA)" בקטגוריה "Morningstar (Best Fantasy Debut)" הרומן "קרן הארורים" קיבל פרס "ספר השנה" לשנת 2015 מהאתר Fantlab.ru (אנ') באותה השנה פחוב קיבל פרס "סופר מדע בדיוני הטוב ביותר" בכנס "Роскон-2015" אתר האינטרנט הרשמי של אלכסיי פחוב
פינוק

האם התכוונתם ל... אישים: דנילו פינוק – כדורסלן אמריקאי-פנמי טרוור פינוק – נגן צ'מבלו ומנצח אנגלי לי-אן פינוק – זמרת בריטית, חברה בלהקת ליטל מיקס ניקולס פינוק – שחקן תיאטרון, קולנוע וטלוויזיה אנגלי אחר: פינוקי – סדרת ספרי ילדים מאת הסופר האנגלי אריק היל
פינקי (פירושונים)

האם התכוונתם ל... פינקי – סרט דרמה אמריקאי משנת 1949) פינקי והמוח – סדרת אנימציה אמריקאית מבית Kids' WB מהשנים 1995–1998 בלינקי ופינקי – סדרת אנימה יפנית מבית ניפון אולפני אנימציה משנת 1984 אישים: איתי פינקי – אמן סטנד-אפ מג'יק ישראלי פינק (פירושונים) פינקוס פינוק
פינקוס

פִּינְקוּס הוא פטרונים הנגזר מהשם פנחס. האם התכוונתם ל... אישים: אסף פינקוס – חוקר תולדות האמנות ישראלי, מומחה לתולדות האמנות של ימי הביניים ירמי פינקוס – מאייר, קומיקסאי וסופר ישראלי לואי אריה פינקוס – פוליטיקאי, איש תנועת העבודה, איש מינהל ומנהיג ציוני ישראלי, יו"ר הנהלת הסוכנות היהודית (1965–1973) ויושב ראש הוועד הפועל של ההסתדרות הציונית העולמית (1968–1972) לידיה פינקוס-גני – מעצבת תפאורה ותלבושות ישראלית ופרופסורית לעיצוב במה באוניברסיטת תל אביב ליונל פינקוס – איש עסקים ופילנתרופ יהודי-אמריקאי, מייסד קרן ההשקעות ורבורג פינקוס שמשון דוד פינקוס – רב ודרשן חרדי ישראלי, שכיהן כרב הקהילה החרדית באופקים אחר: ורבורג פינקוס – קרן השקעות פרטיות אמריקאית פינקי (פירושונים)
בית סנגיריוב

בית סנגיריוב (ידוע ברוסית כ-Доходный дом А. П. Снегирёвой) הוא מבנה, בעל חשיבות אדריכלית הממוקם בעיר מוסקבה ומשמש את סוכנות הביון הרוסית מאז 1951. במחצית השנייה של המאה ה-19, האתר בו נמצאים כיום שני בניינים היה שייך לפיוטר יורגנסון. שני הבניינים הוקמו בשנת 1912 על ידי האדריכל ולדימיר גלזוב. אחוזה 9 הייתה בבעלות יורגנסון והמחלקות בעלות שלוש הקומות היו בבעלות חתנו של יורגנסון, רופא ופרופסור מאוניברסיטת מוסקבה, קונסטנטין סנגיריוב. בבניין הייתה מרפאת עיניים, בה טופל מיכאיל שולוחוב בן התשע בשנת 1914, שהזכיר מאוחר יותר את ד"ר סנגיריוב ברומנו "הדון השקט" שהיה לספר הנקרא ביותר בסיפורת הסובייטית והועלה על נס כדוגמה איתנה לריאליזם סוציאליסטי. לאחר מהפכת אוקטובר, רכושו של סנגיריוב הולאם, אבל הוא עדיין חי באחוזה עד סוף 1920 ובאותו הזמן המשיך לתחזק את מרפאתו. לאחר מכן בברית המועצות המבנה חולק לדירות משותפות. בשנת 1948, שוכנו בו 16 משפחות, והבניין שופץ בעלות של יותר ממיליון רובל, שהועברו מכספי המשרד לביטחון המדינה של ברית המועצות. לפני מעצרו ב-12 ביולי 1951, התגורר בבניין השר לביטחון המדינה ויקטור אבאקומוב. הבניין הפך במהרה לרכוש של הק.ג.ב.. כיום, הבניין משמש כאחד ממשרדיו של שירות הביון הרוסי והבניין הוא אחד האובייקטים בעלי ערך היסטורי חשוב. הבניין נבנה בסגנון נאו-קלאסי מעוטר בכרכובים. האלמנטים הדקורטיביים העיקריים הם חלונות מפרץ חצי עגולים המוקפים בעמודים למחצה מוארכים מהסדר הקורינתי, מרפסות, מסקרונים מעל חלונות הקשת בקומה הראשונה עם מסגרות מעוקלות האופייניות לסגנון האר נובו. לכניסה יש מאפיינים האופייניים לרנסאנס. Дедушкин, Алексей. "Доходный дом А. П. Снегиревой" (ברוסית). Узнай Москву. נבדק ב-2015-06-07. "Бывш. дом Абакумова (Москва)" (ברוסית). Wikimapia. נבדק ב-2015-06-07. Романюк С. К. Из истории московских переулков. — М.: Московский рабочий, 1988. — 304 с. — ISBN 5-239-00018-2. מדיה וקבצים בנושא בית סנגיריוב בוויקישיתוף
רווח בר מהימנות

בסטטיסטיקה בייסיאנית, רווח בר מהימנות הוא קטע שמכיל ערך של פרמטר (שערכו לא ידוע) ובהסתברות מסוימת. הרווח מגלם את אי-הוודאות לגבי ערכו של הפרמטר. ההסתברות שהפרמטר נמצא בקטע נקבעת על ידי ההסתברות הפוסטריורית של הפרמטר. כאשר הפרמטר הוא וקטור רב-ממדי ניתן לדבר על תחום בר מהימנות במרחב. רווחי בר מהימנות מקבילים לרווחי בר סמך בהסקה שכיחותנית (אנ'), למרות שהם שונים בבסיסם הפילוסופי: רווחי בר מהימנות מתייחסים לגבולות הקטע כקבועים ולפרמטר המשוערך כמשתנה אקראי בעוד שרווחי בר הסמך מתייחסים לגבולות הקטע כמשתנים אקראיים ולפרמטר המשוערך כקבוע. בנוסף לכך, רווחי בר מהימנות מגלמים ידע מוקדם (באמצעות בהסתברות פריורית) בניגוד לרווחי בר סמך בהסקה שכיחותנית. מטבע (לא בהכרח הוגן) מוטל 10 פעמים, מתוכם 7 פעמים יצא "עץ". אנו מעוניינים לאמוד את ההסתברות שהמטבע ייפול על עץ. לפני הניסוי איננו יודעים דבר על המטבע, ולכן נגלם זאת על פי עקרון לפלס כהתפלגות פריורית אחידה על p. לאחר הניסוי ההתפלגות הפוסטריורית של p היא התפלגות בטא עם הפרמטרים 8 ו-4. על פי התפלגות זו הקטע בין 0.4 ל-0.8 הוא קטע בר מהימנות ברמת מהימנות של 80% לערכו של p. כלומר p נמצא בקטע הזה בהסתברות של 80%. רווח בר סמך של 95% משמעותו שתהליך חישוב הקטע מייצר קטע שמכיל את הפרמטר ב-95% מהמדגמים האקראיים. אולם זו תהיה טעות לחשוב שמכך נובע שיש הסתברות של 95% שהפרמטר נמצא בתוך הקטע לאחר שמדגם ספציפי נדגם. זאת מכיוון שרמת הסמך מחושבת על פי כלל המדגמים האפשריים ולא מותנת על המדגם הספציפי שנדגם. רווח בר מהימנות לעומת זאת מותנה על המדגם הספציפי ומכיל את הפרמטר בהסתברות הנקובה. אולם זוהי הסתברות סובייקטיבית (מבטאת את מידת הוודאות של מי שמדווח על התוצאה) והיא תלויה גם באמונתו הקודמת של המדווח (הסתברות פריורית). Lee, P.M. (1997) Bayesian Statistics: An Introduction, Arnold. ISBN 0-340-67785-6 "Frequentism and Bayesianism".
פונק

האם התכוונתם ל... אישים: הנס פונק – מנצח הולנדי הנס פון פונק – מפקד בכיר בוורמאכט בבמלחמת העולם השנייה ולטר פונק – מראשי המשטר הנאצי בגרמניה קזימיר פונק – ביוכימאי יהודי-אמריקאי אחר: בג"ץ הנריט אנה קטרינה פונק שלזינגר נגד שר הפנים פונקה (פירושונים) פינק (פירושונים)
פונקה (פירושונים)

האם התכוונתם ל... פונקה – עיר בבהוטן אישים: הלנקה פונקה (אנ') – ציירת ומעצבת גרפית גרמנייה קורנליה פונקה – סופרת ילדים גרמנייה בסוגות הפנטזיה וההרפתקאות פונק